               EURÓPSKA KOMISIA
            V Bruseli1. 3. 2019
            COM(2019) 46 final/2
            2019/0020(NLE)
            This document replaces COM(2019) 46 final of 28.1.2019.Change of the sensitivity level, deletion of the marking "LIMITED".
            Návrh
            ROZHODNUTIE RADY
            o pozícii, ktorá sa má prijať v mene Európskej únie vo Výbore pre vládne obstarávanie v súvislosti s pristúpením Spojeného kráľovstva Veľkej Británie a Severného Írska k Dohode o vládnom obstarávaní v kontexte jeho vystúpenia z Európskej únie

               DÔVODOVÁ SPRÁVA

               1. Predmet návrhu

               Tento návrh sa týka rozhodnutia stanovujúceho pozíciu, ktorú má v mene Únie prijať Výbor pre vládne obstarávanie (ďalej len „Výbor pre vládne obstarávanie“ alebo „výbor“) v súvislosti s plánovaným prijatím rozhodnutia o pristúpení Spojeného kráľovstva Veľkej Británie a Severného Írska (ďalej len „Spojené kráľovstvo“) k Dohode o vládnom obstarávaní v kontexte jeho vystúpenia z Európskej únie.

               2. Kontext návrhu

               2.1Dohoda o vládnom obstarávaní a vystúpenie Spojeného kráľovstva z Európskej únie

               Dohoda o vládnom obstarávaní (ďalej len „dohoda
                  1
               “) je viacstranná dohoda v rámci Svetovej obchodnej organizácie (WTO), ktorej cieľom je vzájomne otvárať trhy vládneho obstarávania medzi jej zmluvnými stranami. Revidovaná dohoda nadobudla platnosť 6. apríla 2014.

               Európska únia je zmluvnou stranou dohody, keďže jej predmet patrí do pôsobnosti spoločnej obchodnej politiky, v rámci ktorej má Únia výlučnú právomoc. Dohoda sa na členské štáty vzťahuje podľa práva Únie.

               Spojené kráľovstvo 29. marca 2017 oznámilo Európskej rade svoj úmysel vystúpiť z Európskej únie podľa článku 50 Zmluvy o Európskej únii. V dôsledku toho sa Spojené kráľovstvo stane treťou krajinou a od 30. marca 2019 sa naň prestane vzťahovať právo Únie, pokiaľ sa v dohode o vystúpení medzi Úniou a Spojeným kráľovstvom nestanoví iný dátum alebo pokiaľ Európska rada po dohode so Spojeným kráľovstvom jednomyseľne nestanoví iný dátum. Únia a Spojené kráľovstvo rokovali o dohode o vystúpení podľa článku 50 Zmluvy o Európskej únii. Európska rada 25. novembra 2018 schválila dohodu o vystúpení. Vo štvrtej časti zmluvy o vystúpení sa stanovuje prechodné obdobie, počas ktorého sa právo Únie bude uplatňovať na Spojené kráľovstvo a v Spojenom kráľovstve (ďalej len „prechodné obdobie“).

               Únia a Spojené kráľovstvo sa dohodli na dohode o vystúpení a Európska rada ju schválila (podľa článku 50) 25. novembra 2018. Jej ratifikácia v Spojenom kráľovstve však nie je istá.

               Od dátumu, od ktorého sa na Spojené kráľovstvo a v Spojenom kráľovstve prestane uplatňovať právo Únie, sa na Spojené kráľovstvo automaticky prestane vzťahovať Dohoda o vládnom obstarávaní.

               Záujmom Únie je zabezpečiť, aby sa na Spojené kráľovstvo naďalej vzťahovali práva a povinnosti v zmysle dohody od dátumu, od ktorého sa už nebude na Spojené kráľovstvo ani v Spojenom kráľovstve uplatňovať právo Únie. Spojené kráľovstvo až do vystúpenia z Únie zostáva členským štátom, ktorý požíva všetky práva a je viazaný všetkými povinnosťami na základe zmlúv vrátane dodržiavania zásady lojálnej spolupráce. Európska rada v usmerneniach z 29. apríla 2017 uznala, že v medzinárodnom kontexte treba zohľadniť špecifiká Spojeného kráľovstva ako vystupujúceho členského štátu za predpokladu, že dokým je členským štátom bude dodržiavať svoje povinnosti a zostáva lojálne k záujmom Únie.

               Spojené kráľovstvo vyjadrilo svoje želanie pristúpiť k dohode po svojom vystúpení z Únie.

               Spojené kráľovstvo a Európska únia vo svojom spoločnom liste z 11. októbra 2017 informovali členov WTO o ich úmysle „spolupracovať na cieli Spojeného kráľovstva, aby sa aj po vystúpení z EÚ naň vzťahovali práva a povinnosti, ktoré sa naň ako členský štát EÚ v súčasnosti vzťahujú podľa Dohody o vládnom obstarávaní na základe záväzkov, ktoré v súčasnosti obsahuje listina záväzkov EÚ.“
                  2

               Európska únia 1. júna 2018 postúpila generálnemu riaditeľovi WTO list Spojeného kráľovstva, v ktorom uviedlo svoj záujem pristúpiť k dohode a priložilo príslušnú podpornú dokumentáciu vrátane svojej pôvodnej ponuky na prístup na trh a svojich odpovedí na „Kontrolný zoznam otázok.“
                  3

               Žiadosť Spojeného kráľovstva spolu s jeho pôvodnou ponukou a jeho odpoveďami na kontrolný zoznam otázok boli rozposlané zmluvným stranám dohody 5. júna 2018.
                  4

               V nadväznosti na konzultácie so zmluvnými stranami dohody Spojené kráľovstvo následne Výboru pre vládne obstarávanie 1. októbra 2018 predložilo konečnú ponuku. Konečná ponuka bolo rozposlaná zmluvným stranám dohody 2. októbra 2018.
                  5
                Zhrnutie konečnej ponuky Spojeného kráľovstva a jej posúdenie zo strany Komisie sú uvedené ďalej.

               Rozhodnutím Rady by sa malo Komisii umožniť, aby v mene Únie schválila pristúpenie Spojeného kráľovstva k dohode s výhradou podmienok stanovených v pripravovanom rozhodnutí Výboru pre vládne obstarávanie.

               2.2Výbor pre vládne obstarávanie

               Výbor pre vládne obstarávanie bol zriadený s cieľom spravovať vykonávanie dohody. Je zložený zo zástupcov všetkých zmluvných strán, ako aj členov WTO a medzivládnych organizácií so štatútom pozorovateľa.

               Únia je – rovnako ako všetky ostatné zmluvné strany dohody – členom výboru, kde ju zastupuje Komisia. Rozhodnutia sa vo Výbore pre vládne obstarávanie prijímajú konsenzom.

               2.3Pripravované rozhodnutie Výboru pre vládne obstarávanie

               Na zasadnutí Výboru pre vládne obstarávanie 17. októbra 2018 Európska komisia v mene Únie vyjadrila v zásade súhlas s pristúpením Spojeného kráľovstva k dohode.

               Únia s tým v zásade súhlasí, pokiaľ podmienky pristúpenia Spojeného kráľovstva k dohode nebudú na úkor Únie alebo pozícia iných zmluvných strán dohody nebude mať negatívny vplyv na záujmy Únie.

               Okrem toho bol tento súhlas v zásade vyjadrený bez toho, aby mal vplyv na rokovania medzi Úniou a Spojeným kráľovstvom o dohode o vystúpení, v ktorej by mohlo byť zahrnuté prechodné obdobie, počas ktorého by Spojené kráľovstvo zostalo viazané záväzkami Únie podľa dohody a pristúpenie Spojeného kráľovstva by nadobudlo účinnosť skončením prechodného obdobia.

               Na zasadnutí Výboru pre vládne obstarávanie 28. novembra 2018 všetky zmluvné strany vyjadrili v zásade svoj súhlas s pristúpením Spojeného kráľovstva k dohode, pričom ešte zvažujú presné znenie rozhodnutia, ktoré sa má formálne prijať v neskoršej fáze.

               Výbor pre vládne obstarávanie má prijať rozhodnutie o pristúpení Spojeného kráľovstva k dohode a stanoviť podmienky jeho pristúpenia.

               V článku XXII ods. 2 revidovanej dohody sa stanovuje, že „ktorýkoľvek člen WTO môže pristúpiť k tejto dohode za podmienok dohodnutých medzi týmto členom a zmluvnými stranami, pričom tieto podmienky sú stanovené v rozhodnutí výboru. Pristúpenie sa uskutoční tak, že u generálneho riaditeľa WTO sa uloží listina o pristúpení, v ktorej sú stanovené takto dohodnuté podmienky. Táto dohoda nadobúda pre pristupujúceho člena platnosť v tridsiaty deň po uložení listiny o pristúpení.“
                  6

               2.4. Podmienky pripojené k dohode o pristúpení Spojeného kráľovstva

               Na pristúpenie Spojeného kráľovstva k dohode by sa mali vzťahovať podmienky, ktoré sa majú zohľadniť v plánovanom akte Výboru pre vládne obstarávanie.

               Vzhľadom na chýbajúcu dohodu o vystúpení medzi Spojeným kráľovstvom a Úniou, v ktorej by sa stanovilo prechodné obdobie, Spojené kráľovstvo by malo mať možnosť uložiť svoju listinu o pristúpení za predpokladu, že tak urobí:

               a)najskôr 30 dní pred dátumom, keď Spojené kráľovstvo prestane byť členským štátom Únie a

               b)do šiestich mesiacov od dátumu vydania rozhodnutia Výboru pre vládne obstarávanie, pokiaľ tento výbor nepredĺži lehotu na predloženie tejto listiny.

               Uloženie listiny Spojeného kráľovstva o pristúpení u generálneho riaditeľa WTO by sa však malo považovať za neuskutočnené v zmysle článku XXIV ods. 2 dohody z roku 1994 a článku XXII ods. 2 revidovanej dohody, ak Únia v priebehu nasledujúcich tridsiatich dní oznámi Výboru pre vládne obstarávanie, že na Spojené kráľovstvo sa naďalej vzťahuje dohoda podľa práva Únie.

               V prípade dohody o vystúpení medzi Úniou a Spojeným kráľovstvom, v ktorej sa stanovuje prechodné obdobie, by Únia mala ostatným zmluvným stranám dohody oznámiť, že počas prechodného obdobia sa na účely tejto dohody má so Spojeným kráľovstvom zaobchádzať ako s členským štátom. A preto by sa do skončenia dohodnutého prechodného obdobia na Spojené kráľovstvo vzťahovala táto dohoda.

               V tomto prípade by Spojené kráľovstvo malo predložiť aktualizované odpovede na kontrolný zoznam otázok najneskôr tri mesiace pred skončením prechodného obdobia. Výbor pre vládne obstarávanie preskúma aktualizovaný súbor odpovedí na kontrolný zoznam otázok a v danom čase zváži primerané rozhodnutie.

               3.Pozícia, ktorá sa má zaujať v mene Únie

                3.1.Konečná ponuka Spojeného kráľovstva

               V konečnej ponuke Spojeného kráľovstva sa opakujú podmienky súčasnej listiny záväzkov Únie podľa tejto dohody v rozsahu, ktorý je uplatniteľný na Spojené kráľovstvo. Cieľom Spojeného kráľovstva je zabezpečiť, že sa po jeho pristúpení k dohode týmito podmienkami zachová rovnaká úroveň prístupu na trh pre ostatné zmluvné strany dohody. Pokiaľ ide o zopakovanie podmienok listiny záväzkov Únie, musí Spojené kráľovstvo vykonať technické úpravy s cieľom zohľadniť, že na Spojené kráľovstvo ani v Spojenom kráľovstve sa už nebude uplatňovať právo Únie.

               Záväzky týkajúce sa prístupu na trh (prahové hodnoty, zahrnuté subjekty, tovary, služby, stavebné služby a všeobecné poznámky)

               Prahové hodnoty

               Prahové hodnoty Spojeného kráľovstva uvedené v prílohe 1, 2 a 3 zodpovedajú prahovým hodnotám, ktoré Únia uplatňuje na tovary, služby a stavebné služby.

               Subjekty

               V prílohe 1 („subjekty ústrednej štátnej správy“) zoznam subjektov Spojeného kráľovstva zostáva rovnaký ako zoznam subjektov Spojeného kráľovstva podľa listiny záväzkov Únie, a preto je ich rozsah rovnaký ako súčasný rozsah podľa listiny záväzkov Únie.

               V prípadoch, v ktorých sa funkcie subjektu uvedeného v tejto prílohe preniesli alebo sa prenesú na iný subjekt, ktorý je sám verejným obstarávateľom, Spojené kráľovstvo s cieľom zabezpečiť, že to nebude znamenať stratu prístupu na trh, podrobnejšie vysvetlí v poznámke pod čiarou č. 1, že nástupnícky subjekt by sa mal považovať za subjekt, ktorý sa má zahrnúť do tejto prílohy. Okrem toho Spojené kráľovstvo v relevantných prípadoch zahrnulo skôr odkazy na svoje vnútroštátne právne predpisy ako na právo Únie.

               Na porovnanie, v prílohe 1 k listine záväzkov Únie týkajúcej sa subjektov ústrednej štátnej správy sú v jej bodoch 1 až 4 uvedené štyri kategórie, ktoré zabezpečujú rôzne úrovne prístupu k vládnemu obstarávaniu. Spojené kráľovstvo vo svojej konečnej ponuke poskytlo Únii maximálne možný rozsah vrátane všetkých subjektov ústrednej štátnej správy Spojeného kráľovstva (bod 1).

               V bode 2 konečnej ponuky Spojeného kráľovstva sú zahrnuté všetky zmluvné strany, ktoré nie sú uvedené v bode 1.

               Príloha 1 obsahuje štyri poznámky. V konečnej ponuke Spojeného kráľovstva sa opakujú výhrady, ktoré Únia má voči niektorým zmluvným stranám.

               Pokiaľ ide o prílohu 2 („subjekty ústrednej štátnej správy na nižšej úrovni“), v konečnej ponuke Spojeného kráľovstva sa uvádza rovnaký rozsah subjektov ústrednej štátnej správy na nižšej úrovni, aký je v súčasnosti rozsah na úrovni Únie podľa dohody.

               Odkazy na regióny Únie podľa nomenklatúry územných jednotiek pre štatistické účely vymedzené v práve Únie však boli nahradené územnými jednotkami Spojeného kráľovstva, ako je stanovené v poznámke č. 3 prílohy 7 (pozri ďalej Všeobecné poznámky).

               Pokiaľ ide o rozsah „verejnoprávnych inštitúcií“, v bode 2 prílohy 2 Spojené kráľovstvo naďalej uplatňuje rovnaký prístup založený na definíciách, ako sa v súčasnosti uplatňujú v listine záväzkov Únie. V konečnej ponuke Spojeného kráľovstva sú verejnoprávne inštitúcie Anglicka, Walesu, Škótska a Severného Írska vymedzené s odkazom na vnútroštátne právne predpisy Spojeného kráľovstva, a nie na právo Únie. V každom prípade Spojené kráľovstvo stanovuje orientačný zoznam verejných obstarávateľov, ktorí sú verejnoprávnymi inštitúciami, pričom zostáva totožný so zoznamom Spojeného kráľovstva podľa listiny záväzkov Únie. Rozsah pre Spojené kráľovstvo teda zostáva rovnaký ako v rámci listiny záväzkov Únie.

               Príloha 2 obsahuje štyri poznámky. V konečnej ponuke Spojeného kráľovstva sa opakujú výhrady, ktoré Európska únia má voči niektorým zmluvným stranám. V poznámke č. 2 je potrebná technická úprava, pokiaľ ide o výhradu Spojeného kráľovstva voči Japonsku, Kórei a USA v súvislosti s malými alebo strednými podnikmi (MSP). Vymedzenie pojmu MSP bude podľa vnútroštátnych právnych predpisov Spojeného kráľovstva, a nie podľa ustanovení práva Únie. V právnych predpisoch Spojeného kráľovstva (predpis 112 ods. 4 právnych predpisov o verejných zákazkách z roku 2015) sa priamo odkazuje na odporúčanie Komisie zo 6. mája 2003 týkajúce sa vymedzenia mikropodnikov, malých a stredných podnikov.

               V listine záväzkov Spojeného kráľovstva sa opakujú výhrady, ktoré Únia má voči niektorým zmluvným stranám.

               Pokiaľ ide o prílohu 3 („ostatné subjekty“), v konečnej ponuke Spojeného kráľovstva sa uvádza rozsah týkajúci sa obstarávateľských subjektov pôsobiacich v sektore verejných služieb, pričom sa opakuje rozsah z listiny Únie.

               V uvedenej prílohe sú však potrebné menšie technické úpravy. Konečná ponuka Spojeného kráľovstva neobsahuje odkazy na právo Únie, ale na vnútroštátne právne predpisy Spojeného kráľovstva, napr. v súvislosti s pojmami „verejný podnik“ a „dominantný vplyv“.

               Orientačné zoznamy subjektov zostávajú rovnaké, aké Spojené kráľovstvo malo podľa listiny záväzkov Únie. Rozsah pre Spojené kráľovstvo teda zostáva rovnaký ako v rámci listiny záväzkov Únie.

               Príloha 3 obsahuje osem poznámok. V konečnej ponuke Spojeného kráľovstva sa opakujú výhrady, ktoré Únia má voči niektorým zmluvným stranám.

               Tovary

               Pokiaľ ide o prílohu 4, konečná ponuka Spojeného kráľovstva sa vzťahuje na rovnaké tovary ako podľa aktuálnej listiny záväzkov Únie.

               Služby

               Pokiaľ ide o prílohu 5, konečná ponuka Spojeného kráľovstva sa vzťahuje na služby, na ktoré sa v súčasnosti vzťahuje listina záväzkov Únie.

               Stavebné služby a koncesie na stavebné práce

               Pokiaľ ide o prílohu 6, Spojené kráľovstvo v bode 2 svojej konečnej ponuky ponúka poskytovateľom stavebných služieb z Únie prístup na trh s koncesnými zmluvami na stavebné práce s prahovou hodnotou najmenej 5 000 000 SDR (zvláštne práva čerpania).

               Okrem toho Spojené kráľovstvo opakuje výhradu, ktorú predložila Únia v poznámke k prílohe 6.

               Všeobecné poznámky

               V prílohe 7 Spojené kráľovstvo uvádza zoznam svojich vnútroštátnych územných jednotiek na účely bodu 1 prílohy 2, poznámky č. 1 v prílohe 2 a poznámky č. 6 v prílohe 3. V nich sa opakujú regióny NUTS Spojeného kráľovstva tak, ako sú v súčasnosti vymedzené v rámci nariadenia č. 1059/2003.
                  7

               3.2.Posúdenie ponuky Spojeného kráľovstva Komisiou

               V konečnej ponuke Spojeného kráľovstva sa s menšími technickými úpravami opakuje súčasná listina záväzkov Únie v rozsahu, ktorý sa vzťahuje na Spojené kráľovstvo. Keďže listina záväzkov Únie je už veľmi komplexná, pokiaľ ide o subjekty, tovary a služby, na ktoré sa vzťahuje, a stanovuje sa v nej výrazná otvorenosť trhov vládneho obstarávania, Spojené kráľovstvo po pristúpení k dohode zachová súčasnú rozsiahlu úroveň otvorenosti svojho trhu vládneho obstarávania pre zmluvné strany dohody.

               Pokiaľ ide o prístup na trh pre tovary, služby a hospodárske subjekty z Únie, je konečná ponuka Spojeného kráľovstva primeraná, keďže Spojené kráľovstvo Únii ponúka maximálny rozsah pre zmluvné strany (pozri najmä prílohu 1 v prípade verejných obstarávateľov ústrednej štátnej správy a prílohu 6 v prípade koncesií na stavebné práce).

               Vzhľadom na to, že v konečnej ponuke Spojeného kráľovstva sa opakuje listina záväzkov Únie z hľadiska rozsahu, ako aj na to, že Spojené kráľovstvo je ochotné Únii poskytnúť najvyššiu úroveň prístupu na trh pre zmluvné strany, Únia zabezpečí recipročné zaobchádzanie a v prípade potreby svoju listinu záväzkov prispôsobí, aby tovarom, službám, dodávateľom a poskytovateľom služieb zo Spojeného kráľovstva zabezpečila prístup k vládnemu obstarávaniu, na ktorý sa vzťahuje listina záväzkov Únie.

               Z toho vyplývajúce zmeny listiny záväzkov Únie, ktoré sú podmienkami Únie pre pristúpenie Spojeného kráľovstva (stanovené v prílohe k tomuto rozhodnutiu), sa uvedú v prílohe k rozhodnutiu, ktoré má Výbor pre vládne obstarávanie prijať, a na základe toho sa stanú súčasťou podmienok pristúpenia Spojeného kráľovstva k dohode. Vyplývajúce zmeny sa premietnu do listiny záväzkov Únie v dodatku I k dohode takto:

               ·Príloha 1 oddiel 2 (verejní obstarávatelia na úrovni ústrednej štátnej správy členských štátov EÚ) bod 1:

               Spojené kráľovstvo sa doplní do zoznamu zmluvných strán dohody, ktoré majú prístup k vládnemu obstarávaniu všetkých verejných obstarávateľov na úrovni ústrednej štátnej správy členských štátov Únie.

               ·Príloha 6 oddiel 2 (koncesné zmluvy na stavebné práce uzatvárané subjektmi uvedenými v prílohe 1 a 2):

               ·Spojené kráľovstvo sa doplní do zoznamu zmluvných strán dohody, ktoré majú prístup ku koncesným zmluvám na stavebné práce v hodnote najmenej 5 000 000 SDR.

               ·Poznámka pod čiarou k názvu dodatku I Záväzky Európskej únie:

               Únia vo svojej listine záväzkov v dodatku I vysvetlí, že všetky odkazy na verejných obstarávateľov a obstarávateľov zo Spojeného kráľovstva, ktoré v súčasnosti obsahuje listina záväzkov Únie, už nebudú aktuálne.

               Výhrady iných zmluvných strán

               Ak ktorákoľvek iná zmluvná strana dohody zavedie osobitné obmedzenia alebo výnimky z rozsahu v prípade Spojeného kráľovstva, bude sa to musieť zohľadniť v rozhodnutí Výboru pre vládne obstarávanie ako podmienky danej zmluvnej strany k pristúpeniu Spojeného kráľovstva. Žiadne takéto obmedzenia alebo výnimky z rozsahu zmluvnej strany, ktoré sa týkajú Spojeného kráľovstva, však neovplyvnia uvedenú konečnú ponuku Spojeného kráľovstva ani vzájomne dohodnutý rozsah medzi súčasnými zmluvnými stranami dohody.

               Odporúčanie

               Očakáva sa, že pristúpením Spojeného kráľovstva k dohode sa zachová súčasný stupeň medzinárodnej otvorenosti trhov vládneho obstarávania. Na Spojené kráľovstvo sa budú po jeho pristúpení k dohode naďalej vzťahovať páva a povinnosti, ktoré v súčasnosti má podľa dohody ako členský štát Únie na základe záväzkov, ktoré v súčasnosti obsahuje listina záväzkov Únie. Komisia odporúča prijať konečnú ponuku Spojeného kráľovstva s výhradou podmienok Únie k pristúpeniu Spojeného kráľovstva k dohode.

               Preto sa navrhuje, aby Komisia bola poverená vyjadriť vo Výbore pre vládne obstarávanie pozíciu Únie, ktorá spočíva v súhlase s pristúpením Spojeného kráľovstva s výhradou nasledujúcich podmienok, ktoré sa zohľadnia v rozhodnutí Výboru pre vládne obstarávanie:

               Vzhľadom na chýbajúcu dohodu o vystúpení medzi Spojeným kráľovstvom a Úniou, v ktorej by sa stanovilo prechodné obdobie, Spojené kráľovstvo by malo mať možnosť uložiť svoju listinu o pristúpení za predpokladu, že tak urobí:

               a)najskôr 30 dní pred dátumom, keď Spojené kráľovstvo prestane byť členským štátom Únie a

               b)do šiestich mesiacov od dátumu vydania rozhodnutia Výboru pre vládne obstarávanie, pokiaľ tento výbor nepredĺži lehotu na predloženie tejto listiny.

               Uloženie listiny Spojeného kráľovstva o pristúpení by sa malo považovať za neuskutočnené v zmysle článku XXIV ods. 2 dohody z roku 1994 a článku XXII ods. 2 revidovanej dohody, ak Európska únia v priebehu nasledujúcich 30 dní od uloženia oznámi výboru, že na Spojené kráľovstvo sa naďalej vzťahuje dohoda podľa práva Únie.

               Ak sú splnené podmienky, Komisia by mala byť v mene Únie splnomocnená takéto oznámenie vykonať.

               V prípade dohody o vystúpení medzi Úniou a Spojeným kráľovstvom, v ktorej sa stanovuje prechodné obdobie, by Únia mala ostatným zmluvným stranám dohody oznámiť, že počas prechodného obdobia sa na účely tejto dohody má so Spojeným kráľovstvom zaobchádzať ako s členským štátom. A preto by sa do skončenia dohodnutého prechodného obdobia na Spojené kráľovstvo vzťahovala táto dohoda.

               V tomto prípade by Spojené kráľovstvo malo predložiť aktualizované odpovede na kontrolný zoznam otázok najneskôr tri mesiace pred skončením prechodného obdobia. Výbor pre vládne obstarávanie preskúma aktualizovaný súbor odpovedí Spojeného kráľovstva na kontrolný zoznam otázok a v danom čase zváži primerané rozhodnutie.

               4.Právny základ

               4.1Procesnoprávny základ

               4.1.1. Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom Únie“.
                  8

               4.1.2. Uplatnenie na tento prípad

               Výbor pre vládne obstarávanie je orgán zriadený dohodou, konkrétne dohodou o vládnom obstarávaní.

               Akt, ktorý má Výbor pre vládne obstarávanie prijať, predstavuje akt s právnymi účinkami. Pripravovaný akt bude záväzný podľa medzinárodného práva.

               Pripravovaným aktom sa inštitucionálny rámec dohody nedopĺňa ani nemení.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2. Hmotnoprávny základ

               4.2.1. Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa prijíma pozícia v mene Únie. Ak pripravovaný akt sleduje viaceré ciele alebo obsahuje viaceré zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo ďalšie ciele alebo ďalšie zložky sú len vedľajšie, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2. Uplatnenie na tento prípad

               Hlavný cieľ a obsah pripravovaného aktu sa týka spoločnej obchodnej politiky.

               Hmotnoprávnym základom navrhovaného rozhodnutia je preto článok 207 ZFEÚ.

               4.3. Záver

               Právnym základom navrhovaného rozhodnutia by mal byť článok 207 ZFEÚ v spojení s článkom 218 ods. 9 ZFEÚ.

               2019/0020 (NLE)

               Návrh

               ROZHODNUTIE RADY

               o pozícii, ktorá sa má prijať v mene Európskej únie vo Výbore pre vládne obstarávanie v súvislosti s pristúpením Spojeného kráľovstva Veľkej Británie a Severného Írska k Dohode o vládnom obstarávaní v kontexte jeho vystúpenia z Európskej únie

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 207 v spojení s článkom 218 ods. 9,

               so zreteľom na návrh Európskej komisie,

               keďže:

               (1)Únia je zmluvnou stranou Dohody o vládnom obstarávaní (ďalej len „dohoda“) a na jej členské štáty sa táto dohoda vzťahuje podľa práva Únie.

               (2)Spojené kráľovstvo 29. marca 2017 predložilo oznámenie o svojom úmysle vystúpiť z Únie podľa článku 50 Zmluvy o Európskej únii. Zmluvy sa prestanú vzťahovať na Spojené kráľovstvo odo dňa nadobudnutia platnosti dohody o vystúpení alebo v prípade, ak sa tak nestane, dva roky po uvedenom oznámení, t. j. 30. marca 2019, pokiaľ Európska rada po dohode so Spojeným kráľovstvom jednomyseľne nerozhodne o predĺžení tejto lehoty. Dohoda sa od uvedeného dátumu automaticky prestane uplatňovať na Spojené kráľovstvo.

               (3)Spojené kráľovstvo s podporou Únie 1. júna 2018 požiadalo o pristúpenie k dohode.

               (4)Podľa článku XXII ods. 2 revidovanej dohody môže ktorýkoľvek člen WTO pristúpiť k tejto dohode za podmienok dohodnutých medzi týmto členom a zmluvnými stranami, pričom sa tieto podmienky stanovia v rozhodnutí výboru. Pristúpenie sa má uskutočniť tak, že u generálneho riaditeľa WTO sa uloží listina o pristúpení, v ktorej sú stanovené takto dohodnuté podmienky. Táto dohoda nadobúda pre pristupujúceho člena platnosť v tridsiaty deň po uložení listiny o pristúpení.

               (5)Záväzky Spojeného kráľovstva týkajúce sa rozsahu prístupu na trh vládneho obstarávania sú stanovené v jeho konečnej ponuke, ktorá bola stranám dohody rozoslaná 2. októbra 2018.

               (6)Konečná ponuka Spojeného kráľovstva je primeraná, keďže záväzky Spojeného kráľovstva týkajúce sa rozsahu ponúkajú Únii maximálny rozsah, ktorým Spojené kráľovstvo v súčasnosti disponuje v rámci listiny záväzkov Únie podľa Dohody o vládnom obstarávaní, čo zodpovedá rozsahu, ktorým Spojené kráľovstvo v súčasnosti disponuje v rámci listiny záväzkov Únie ako členský štát. Únia by mala zabezpečiť recipročné zaobchádzanie a prispôsobiť svoju listinu záväzkov s cieľom zabezpečiť zodpovedajúcu úroveň prístupu pre hospodárske subjekty zo Spojeného kráľovstva podľa dohody. Okrem toho listina záväzkov Únie uvedená v dodatku I k revidovanej dohode si vyžaduje potrebné vysvetlenia, keďže na Spojené kráľovstvo sa už nebude vzťahovať uvedená listina záväzkov podľa tejto dohody. Tieto podmienky stanovené v prílohe k tomuto rozhodnutiu sa stanú súčasťou podmienok pristúpenia Spojeného kráľovstva k dohode a zohľadnia sa v rozhodnutí, ktoré má prijať Výbor pre vládne obstarávanie vo veci pristúpenia Spojeného kráľovstva.

               (7)Preto je potrebné stanoviť pozíciu, ktorá sa má v súvislosti s pristúpením Spojeného kráľovstva zaujať v mene Únie vo Výbore pre vládne obstarávanie.

               (8)V prípade dohody o vystúpení medzi Úniou a Spojeným kráľovstvom, v ktorej sa stanovuje prechodné obdobie, počas ktorého sa by sa právo Únie uplatňovalo na Spojené kráľovstvo a v Spojenom kráľovstve, by Únia mala ostatným zmluvným stranám dohody oznámiť, že počas prechodného obdobia sa na účely tejto dohody má so Spojeným kráľovstvom zaobchádzať ako s členským štátom. A preto by sa do skončenia dohodnutého prechodného obdobia na Spojené kráľovstvo vzťahovala táto dohoda. V tomto prípade by Spojené kráľovstvo malo predložiť aktualizované odpovede na kontrolný zoznam otázok najneskôr tri mesiace pred koncom prechodného obdobia. Výbor pre vládne obstarávanie preskúma aktualizovaný súbor odpovedí Spojeného kráľovstva na kontrolný zoznam otázok a v danom čase zváži primerané rozhodnutie.

               (9)Hoci Spojené kráľovstvo nebude treťou krajinou v čase, keď Výbor pre vládne obstarávanie prijme rozhodnutie o pristúpení Spojeného kráľovstva k dohode, je v záujme Únie, aby sa v prípade Spojeného kráľovstva zabezpečilo, že dohoda vstúpi do platnosti dátumom nasledujúcim po dátume, keď sa právo Únie prestane uplatňovať na Spojené kráľovstvo a v Spojenom kráľovstve. Spojené kráľovstvo až do vystúpenia z Únie zostáva členským štátom, ktorý požíva všetky práva a je viazaný všetkými povinnosťami na základe zmlúv vrátane dodržiavania zásady lojálnej spolupráce.

               (10)Ak sa právo Únie naďalej uplatňuje na Spojené kráľovstvo a v Spojenom kráľovstve, Komisia by mala byť oprávnená informovať Výbor pre vládne obstarávanie v mene Únie do 30 dní od uloženia listiny Spojeného kráľovstva o pristúpení, že dohoda sa na Spojené kráľovstvo naďalej vzťahuje dohoda podľa práva Únie,

               PRIJALA TOTO ROZHODNUTIE:

               Článok 1

               Pozícia, ktorá sa má v mene Únie zaujať vo Výbore pre vládne obstarávanie (ďalej len „Výbor pre vládne obstarávanie“), je schváliť pristúpenie Spojeného kráľovstva k Dohode o vládnom obstarávaní (ďalej len „dohoda“), s výhradou podmienok stanovených v článku 2 tohto rozhodnutia a podmienok pristúpenia stanovených v prílohe k tomuto rozhodnutiu, pokiaľ záujmy Únie nie sú negatívne ovplyvnené pozíciou iných zmluvných strán dohody.

               Článok 2

               Pozícia, ktorá sa má zaujať v mene Únie podľa článku 1, podlieha podmienke, že rozhodnutie Výboru pre vládne obstarávanie obsahuje ustanovenia zabezpečujúce toto:

               1.vzhľadom na chýbajúcu dohodu o vystúpení medzi Spojeným kráľovstvom a Úniou, v ktorej sa stanovuje prechodné obdobie, Spojenému kráľovstvu sa umožňuje, aby svoju listinu o pristúpení uložilo u generálneho riaditeľa WTO za predpokladu, že tak urobí:

               a)najskôr 30 dní pred dátumom, keď Spojené kráľovstvo prestane byť členským štátom, a

               b)do šiestich mesiacov od dátumu vydania rozhodnutia Výboru pre vládne obstarávanie, pokiaľ tento výbor nepredĺži lehotu na predloženie tejto listiny;

               2.uloženie listiny Spojeného kráľovstva o pristúpení sa považuje za neuskutočnené na účely článku XXIV ods. 2 dohody z roku 1994 a článku XXII ods. 2 revidovanej dohody, ak Únia v priebehu nasledujúcich 30 dní od uvedeného uloženia oznámi Výboru pre vládne obstarávanie, že na Spojené kráľovstvo sa naďalej vzťahuje dohoda podľa práva Únie.

               Článok 3

               Ak sa právo Únie naďalej uplatňuje na Spojené kráľovstvo a v Spojenom kráľovstve, Komisia je oprávnená informovať Výbor pre vládne obstarávanie v mene Únie do 30 dní od uloženia aktu Spojeného kráľovstva o pristúpení, že na Spojené kráľovstvo sa naďalej vzťahuje dohoda podľa práva Únie.

               Článok 4

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Dohoda z roku 1994 a revidovaná dohoda sa na účely tohto návrhu ďalej uvádzajú spolu ako „dohoda.“

                     (2)

                  https://ec.europa.eu/commission/sites/beta-political/files/letter_from_eu_and_uk_permanent_representatives.pdf

                     (3)

                        Kontrolný zoznam otázok obsahuje informácie o súlade administratívneho systému a právneho rámca Spojeného kráľovstva v oblasti vládneho obstarávania s požiadavkami Dohody o vládnom obstarávaní.

                     (4)

                        Žiadosť Spojeného kráľovstva je súčasťou dokumentu GPA/146; pôvodná ponuka Spojeného kráľovstva na prístup na trh je uvedená v dokumente GPA/ACC/GBR/1; odpovede Spojeného kráľovstva na kontrolný zoznam otázok sú uvedené v dokumente GPA/ACC/GBR/2.

                     (5)

                        Konečná ponuka Spojeného kráľovstva na prístup na trh je uvedená v dokumente GPA/ACC/GBR/16.

                     (6)

                        Príslušným článkom v dohode z roku 1994 je článok XXIV ods. 2.

                     (7)

                        Nariadenie Európskeho parlamentu a Rady (ES) č. 1059/2003 z 26. mája 2003 o zostavení spoločnej nomenklatúry územných jednotiek pre štatistické účely (NUTS).

                     (8)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body 61 až 64.

    ---documentbreak---

               EURÓPSKA KOMISIA
            V Bruseli1. 3. 2019
            COM(2019) 46 final/2
            This document replaces COM(2019) 46 final of 28.1.2019.Change of the sensitivity level, deletion of the marking "LIMITED".
            PRÍLOHA
            k
            návrhu rozhodnutia Rady
            o pozícii, ktorá sa má prijať v mene Európskej únie vo Výbore pre vládne obstarávanie v súvislosti s pristúpením Spojeného kráľovstva Veľkej Británie a Severného Írska k Dohode o vládnom obstarávaní v kontexte jeho vystúpenia z Európskej únie

               PRÍLOHA

               PODMIENKY EÚ VZŤAHUJÚCE SA NA SAMOSTATNÉ PRISTÚPENIE SPOJENÉHO KRÁĽOVSTVA K DOHODE O VLÁDNOM OBSTARÁVANÍ

               Nadobudnutím platnosti Dohody o vládnom obstarávaní v prípade Spojeného kráľovstva samostatne:

               – oddiel 2 bod 1 („Verejní obstarávatelia ústrednej štátnej správy členských štátov EÚ“) prílohy 1 k dodatku I Záväzky Európskej únie podľa revidovanej dohody sa vykladá takto:

               „1.
                     V prípade tovarov, služieb, dodávateľov a poskytovateľov služieb z Lichtenštajnska, zo Švajčiarska, z Islandu, Nórska, Holandska v súvislosti s Arubou a zo Spojeného kráľovstva Veľkej Británie a Severného Írska vládne obstarávanie každým verejným obstarávateľom na úrovni ústrednej štátnej správy z členských štátov EÚ. Ďalej uvedený zoznam má orientačnú povahu.“

               – oddiel 2 prílohy 6 k dodatku I Záväzky Európskej únie podľa revidovanej dohody sa vykladá takto:

               „Na koncesné zmluvy na stavebné práce, ak sú uzatvárané subjektmi uvedenými v prílohe 1 a 2, sa vzťahuje režim vnútroštátneho zaobchádzania pre poskytovateľov stavebných služieb z Lichtenštajnska, zo Švajčiarska, z Islandu, Nórska, Holandska v súvislosti s Arubou a zo Spojeného kráľovstva Veľkej Británie a Severného Írska pod podmienkou, že ich hodnota je najmenej 5 000 000 SDR, a pre poskytovateľov stavebných služieb z Kórei pod podmienkou, že ich hodnota je najmenej 15 000 000 SDR.“

               – Poznámka pod čiarou k názvu dodatku I Záväzky Európskej únie podľa revidovanej dohody obsahuje túto poznámku pod čiarou:

               „Všetky odkazy na verejných obstarávateľov a obstarávateľov zo Spojeného kráľovstva Veľkej Británie a Severného Írska, ktoré sú v súčasnosti uvedené v listine záväzkov EÚ, nie sú aktuálne.“


               EURÓPSKA KOMISIA
            V Bruseli6. 3. 2019
            COM(2019) 96 final
            2019/0047(NLE)
            Návrh
            ROZHODNUTIE RADY
            o pozícii, ktorá sa má zaujať v mene Európskej únie na zasadnutí zmluvných strán Dohody o rybolove v južnom Indickom oceáne, a o zrušení rozhodnutia 9767/17

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia o stanovení pozície, ktorá sa má zaujať v mene Únie na zasadnutiach zmluvných strán Dohody o rybolove v južnom Indickom oceáne (SIOFA) na roky 2019 až 2023 v súvislosti s plánovaným prijatím ochranných a riadiacich opatrení.

               2.Kontext návrhu

               2.1.Dohoda o rybolove v južnom Indickom oceáne

               Cieľom dohody SIOFA je zriadením zasadnutia zmluvných strán zabezpečiť dlhodobú ochranu rybolovných zdrojov v oblasti dohody a podporovať udržateľný rozvoj rybolovu. Dohoda nadobudla platnosť 21. júna 2012.

               Únia schválila dohodu SIOFA rozhodnutím Rady 2008/780/ES
                  1
               , čím sa stala jej zmluvnou stranou.

               2.2.Zasadnutie zmluvných strán SIOFA

               Zasadnutie zmluvných strán SIOFA je orgán zriadený dohodou SIOFA, ktorý je zodpovedný za riadenie a ochranu rybolovných zdrojov v oblasti dohody. Prijíma ochranné a riadiace opatrenia na účely dosiahnutia optimálneho využívania rybolovných zdrojov, ktoré patria do jeho kompetencie.

               Únia sa ako člen zasadnutia zmluvných strán môže podieľať na jeho práci a má aj hlasovacie práva. Zasadnutie zmluvných strán obvykle prijíma svoje rozhodnutia konsenzom.

               2.3.Rozhodnutia, ktoré prijíma zasadnutie zmluvných strán SIOFA

               Zasadnutie zmluvných strán má právomoc prijímať ochranné a riadiace opatrenia v prípade rybolovných oblastí patriacich do jej kompetencie, ktoré sú pre zmluvné strany záväzné.

               V súlade s článkom 8 ods. 3 dohody SIOFA spolu s pravidlom 12 ods. 4 rokovacieho poriadku dohody SIOFA opatrenia nadobúdajú platnosť 90 dní odo dňa, keď ich SIOFA oznámi zmluvným stranám.

               3.Pozícia, ktorá sa má zaujať v mene Únie

               Pozície, ktoré sa majú zaujať v menej Únie na výročných zasadnutiach regionálnych organizácií pre riadenie rybárstva (RFMO), sa v súčasnosti stanovujú na základe dvojstupňového prístupu. Základné zásady a smerovanie úsilia uvedené v pozícii Únie sa stanovujú rozhodnutím Rady na obdobie niekoľkých rokov a pozícia sa následne na účely každého výročného zasadnutia upraví neoficiálnymi dokumentmi Komisie, ktoré sa prerokúvajú v rámci pracovnej skupiny Rady.

               V prípade SIOFA je tento postup transponovaný rozhodnutím Rady 9767/17 z 30. mája 2017, ktorým sa stanovuje pozícia Únie v rámci SIOFA na roky 2017 až 2021. Rozhodnutie obsahuje všeobecné zásady a smerovanie úsilia, no podľa možnosti sa v ňom čo najviac prihliada aj na špecifiká SIOFA. Okrem toho sa ním stanovuje štandardný postup pri každoročnom stanovovaní pozície Únie v zmysle požiadaviek členských štátov.

               V rozhodnutí 9767/17 sa nepočíta s revíziou pozície Únie v rámci SIOFA pred výročným zasadnutím v roku 2022. Veľká väčšina rozhodnutí Rady, ktorými sa stanovuje pozícia Únie v rámci rôznych RFMO, ktorých je zmluvnou stranou, sa má zrevidovať pred výročnými zasadnutiami daných organizácií v roku 2019. Z tohto dôvodu je v záujme jednotnosti pozícií Únie v rámci všetkých RFMO a časového zosúladenia revízneho procesu vhodné navrhnúť revíziu pozície Únie v SIOFA na roky 2019 až 2023 a nahradiť rozhodnutie 9767/17.

               Rozhodnutie 9767/17 vychádzalo zo zásad a smerovania úsilia novej spoločnej rybárskej politiky (SRP) v zmysle nariadenia Európskeho parlamentu a Rady (EÚ) č. 1380/2013
                  2
                a prihliadalo sa v ňom aj na ciele stanovené v oznámení Komisie o vonkajšom rozmere SRP
                  3
               . Okrem toho sa ním pozícia Únie zosúladila s Lisabonskou dohodou.

               Pri súčasnej revízii sa v súvislosti s vplyvom rybolovných činností zohľadňuje oznámenie Komisie Európskemu parlamentu, Rade, Európskemu hospodárskemu a sociálnemu Výboru a Výboru regiónov s názvom Európska stratégia pre plasty v obehovom hospodárstve
                  4
               , spoločné oznámenie vysokej predstaviteľky Únie pre zahraničné veci a bezpečnostnú politiku a Komisie s názvom Medzinárodná správa oceánov: program pre budúcnosť našich oceánov
                  5
                a závery Rady k uvedenému spoločnému oznámeniu
                  6
               .

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Medzi „akty s právnymi účinkami“ patria akty, ktoré sú právne účinné podľa pravidiel medzinárodného práva, ktorými sa riadi predmetný orgán, ako aj nástroje, ktoré síce nie sú podľa medzinárodného práva záväzné, ale „môžu rozhodujúcim spôsobom ovplyvniť obsah právnej úpravy prijatej normotvorcom Únie“
                  7
               .

               4.1.2.Uplatnenie na tento prípad

               Zasadnutie zmluvných strán SIOFA je orgán zriadený dohodou, konkrétne dohodou SIOFA.

               Akt, ktorý má zasadnutie zmluvných strán prijať, predstavuje akt s právnymi účinkami. Pripravované akty budú podľa medzinárodného práva záväzné v súlade s článkom 8 dohody SIOFA a môžu rozhodujúcim spôsobom ovplyvniť obsah právnej úpravy EÚ, konkrétne:

               ·nariadenie Rady (ES) č. 1005/2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému (NNN) rybolovu, na odrádzanie od neho a jeho odstránenie
                  8
               ,

               ·nariadenie Rady (ES) č. 1224/2009, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej politiky v oblasti rybného hospodárstva
                  9
                a

               ·nariadenie Európskeho parlamentu a Rady (EÚ) 2017/2403 z 12. decembra 2017 o udržateľnom riadení vonkajších rybárskych flotíl
                  10
               .

               Pripravovanými aktmi sa nedopĺňa ani nemení inštitucionálny rámec dohody SIOFA.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

               Hlavný cieľ a obsah pripravovaného aktu sa týkajú rybolovu. Právnym základom na stanovenie zásad, ktoré sa majú zohľadniť v tejto pozícii, je nariadenie (EÚ) č. 1380/2013.

               Hmotnoprávnym základom navrhovaného rozhodnutia je preto článok 43 ods. 2 ZFEÚ. Týmto rozhodnutím sa má nahradiť rozhodnutie 9767/17.

               4.3.Záver

               Právnym základom navrhovaného rozhodnutia by mal byť článok 43 ods. 2 ZFEÚ v spojení s článkom 218 ods. 9 ZFEÚ.

               2019/0047 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie na zasadnutí zmluvných strán Dohody o rybolove v južnom Indickom oceáne, a o zrušení rozhodnutia 9767/17

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 43 ods. 2 v spojení s článkom 218 ods. 9,

               so zreteľom na návrh Európskej komisie,

               keďže:

               (1)Únia uzavrela rozhodnutím Rady 2008/780/ES z 29. septembra 2008
                  11
                Dohodu o rybolove v južnom Indickom oceáne (dohoda SIOFA), ktorou sa zriadilo zasadnutie zmluvných strán SIOFA.

               (2)Zasadnutie zmluvných strán SIOFA je zodpovedné za riadenie a ochranu rybolovných zdrojov v oblasti dohody SIOFA. Takéto opatrenia sa môžu stať pre Úniu záväznými.

               (3)V nariadení Európskeho parlamentu a Rady (EÚ) č. 1380/2013
                  12
                sa stanovuje, že Únia zabezpečuje, aby boli rybolovné a akvakultúrne činnosti dlhodobo environmentálne udržateľné a riadili sa spôsobom, ktorý je v súlade s cieľmi, ktorými je dosiahnuť hospodársky a sociálny prínos a prínos v oblasti zamestnanosti, a prispieť k dostupnosti dodávok potravín. V uvedenom nariadení sa takisto stanovuje, že Únia má pri riadení rybárstva uplatňovať prístup predbežnej opatrnosti a snažiť sa zabezpečiť, aby sa pri využívaní živých morských biologických zdrojov obnovovali a udržiavali populácie druhov lovených nad úrovňami, pri ktorých možno dosiahnuť maximálny udržateľný výnos. Ďalej sa v ňom stanovuje, že Únia má prijímať riadiace a ochranné opatrenia na základe najlepších dostupných vedeckých odporúčaní, podporovať prehlbovanie vedeckých poznatkov a odporúčaní, postupne eliminovať odhadzovanie úlovkov a presadzovať rybolovné metódy, ktoré prispievajú k selektívnejšiemu rybolovu, zabraňovaniu nechceným úlovkom a maximálnemu možnému zníženiu ich množstva, ako aj rybolovu s malým vplyvom na morské ekosystémy a rybolovné zdroje. Okrem toho sa v nariadení (EÚ) č. 1380/2013 špecificky uvádza, že dané ciele a zásady má Únia uplatňovať v rámci vonkajších vzťahov v oblasti rybárstva.

               (4)V spoločnom oznámení vysokej predstaviteľky Únie pre zahraničné veci a bezpečnostnú politiku a Európskej komisie s názvom Medzinárodná správa oceánov: program pre budúcnosť našich oceánov
                  13
               , ako aj v záveroch Rady k danému spoločnému oznámeniu
                  14
                sa uvádza, že podstatou činnosti Únie v týchto fórach je presadzovanie opatrení na podporu a zefektívnenie činnosti regionálnych organizácií pre riadenie rybárstva (RFMO) a v prípade potreby zlepšenie ich správy.

               (5)V oznámení Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov s názvom Európska stratégia pre plasty v obehovom hospodárstve
                  15
                sa uvádzajú špecifické opatrenia na zníženie množstva plastov v mori a znečisťovania mora, ako aj množstva strateného alebo opusteného rybárskeho výstroja na mori.

               (6)Je vhodné stanoviť pozíciu, ktorá sa má na roky 2019 až 2023 zaujať v mene Únie na zasadnutí zmluvných strán SIOFA, pretože ochranné opatrenia a opatrenia na ich presadzovanie prijaté na výročnom zasadnutí zmluvných strán sa stanú pre Úniu záväznými a môžu rozhodujúcim spôsobom ovplyvniť obsah právnych predpisov Únie, konkrétne nariadenia Rady (ES) č. 1005/2008
                  16
               , nariadenia Rady (ES) č. 1224/2009
                  17
                a nariadenia Európskeho parlamentu a Rady (EÚ) 2017/2403
                  18
               .

               (7)V rozhodnutí 9767/17
                  19
                sa nepočíta s revíziou pozície Únie pred výročným zasadnutím v roku 2022. Prevažná väčšina rozhodnutí Rady o stanovení pozície Únie v rámci rôznych RFMO, ktorých je zmluvnou stranou, sa však má zrevidovať pred výročným zasadnutím týchto organizácií v roku 2019. Z tohto dôvodu je v záujme zlepšenia jednotnosti pozície Únie v rámci všetkých RFMO a zefektívnenia revízneho procesu vhodné navrhnúť revíziu rozhodnutia Rady 9767/17, zrušiť ho a nahradiť ho novým rozhodnutím na roky 2019 až 2023.

               (8)Vzhľadom na to, že rybolovné zdroje v oblasti dohody SIOFA majú premenlivý charakter, a je teda potrebné, aby pozícia Únie zodpovedala aktuálnemu vývoju vrátane nových vedeckých a iných relevantných informácií predložených pred zasadnutiami zmluvných strán SIOFA alebo počas nich, mali by sa v súlade so zásadou lojálnej spolupráce medzi inštitúciami Únie zakotvenou v článku 13 ods. 2 Zmluvy o Európskej únii (ZEÚ) stanoviť postupy na každoročnú špecifikáciu pozície Únie na roky 2019 až 2023,

               PRIJALA TOTO ROZHODNUTIE:

               Článok 1

               Pozícia, ktorá sa má zaujať v mene Únie na zasadnutiach MOP (Meeting of Parties, zasadnutie zmluvných strán) Dohody o rybolove v južnom Indickom oceáne (SIOFA), je stanovená v prílohe I.

               Článok 2

               Pozícia, ktorú má zaujať Únia na zasadnutiach MPO SIOFA, sa každoročne špecifikuje v súlade s prílohou II.

               Článok 3

               Rada na návrh Komisie posúdi a podľa potreby zreviduje pozíciu Únie stanovenú v prílohe I, a to najneskôr do konania výročného zasadnutia MPO SIOFA v roku 2024.

               Článok 4

               Rozhodnutie 9767/17 z 30. mája 2017 sa zrušuje.

               Článok 5

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Rozhodnutie Rady 2008/780/ES z 29. septembra 2008 o uzavretí Dohody o rybolove v južnom Indickom oceáne v mene Európskeho spoločenstva (Ú. v. EÚ L 268, 9.10.2008, s. 27).

                     (2)

                        Nariadenie Európskeho parlamentu a Rady (EÚ) č. 1380/2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 354, 28.12.2013, s. 22).

                     (3)

                        KOM(2011) 424, 13.7.2011.

                     (4)

                        COM(2018) 28 final, 16.1.2018.

                     (5)

                        JOIN(2016) 49 final, 10.11.2016.

                     (6)

                        7348/1/17 REV 1, 24.3.2017.

                     (7)

                        Rozsudok Súdneho dvora zo 7. októbra 2014, Nemecko/Rada, vec C-399/12, ECLI:EU:C:2014:2258, body 61 až 64.

                     (8)

                        Ú. v. EÚ L 286, 29.10.2008, s. 1.

                     (9)

                        Ú. v. EÚ L 343, 22.12.2009, s. 1.

                     (10)

                        Ú. v. EÚ L 347, 28.12.2017, s. 81.

                     (11)

                        Ú. v. EÚ L 268, 9.10.2008, s. 27.

                     (12)

                        Nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 354, 28.12.2013, s. 22).

                     (13)

                        JOIN(2016) 49 final z 10.11.2016.

                     (14)

                        7348/1/17 REV 1 z 24.3.2017.

                     (15)

                        COM(2018) 28 final, 16.1.2018.

                     (16)

                        Nariadenie Rady (ES) č. 1005/2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie, ktorým sa menia a dopĺňajú nariadenia (EHS) č. 2847/93, (ES) č. 1936/2001 a (ES) č. 601/2004 a ktorým sa zrušujú nariadenia (ES) č. 1093/94 a (ES) č. 1447/1999 (Ú. v. EÚ L 286, 29.10.2008, s. 1).

                     (17)

                        Nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Únie na zabezpečenie dodržiavania pravidiel spoločnej politiky v oblasti rybného hospodárstva a ktorým sa menia a dopĺňajú nariadenia (ES) č. 847/96, (ES) č. 2371/2002, (ES) č. 811/2004, (ES) č. 768/2005, (ES) č. 2115/2005, (ES) č. 2166/2005, (ES) č. 388/2006, (ES) č. 509/2007, (ES) č. 676/2007, (ES) č. 1098/2007, (ES) č. 1300/2008, (ES) č. 1342/2008 a ktorým sa zrušujú nariadenia (EHS) č. 2847/93, (ES) č. 1627/94 a (ES) č. 1966/2006 (Ú. v. EÚ L 343, 22.12.2009, s. 1).

                     (18)

                        Nariadenie Európskeho parlamentu a Rady (EÚ) 2017/2403 z 12. decembra 2017 o udržateľnom riadení vonkajších rybárskych flotíl, ktorým sa zrušuje nariadenie Rady (ES) č. 1006/2008 (Ú. v. EÚ L 347, 28.12.2017, s. 81).

                     (19)

                        Rozhodnutie Rady z 30. mája 2017, ktorým sa stanovuje pozícia, ktorá sa má zaujať v mene Európskej únie v rámci zasadnutia zmluvných strán Dohody o rybolove v južnom Indickom oceáne (SIOFA), a ktorým sa zrušuje rozhodnutie Rady z 25. októbra 2012 o stanovení pozície, ktorú má Únia zaujať v rámci Dohody o rybolove v južnom Indickom oceáne (SIOFA).

    ---documentbreak---

               EURÓPSKA KOMISIA
            V Bruseli6. 3. 2019
            COM(2019) 96 final
            PRÍLOHY
            k
            návrhu rozhodnutia Rady
            o pozícii, ktorá sa má zaujať v mene Európskej únie na zasadnutí zmluvných strán Dohody o rybolove v južnom Indickom oceáne, a o zrušení rozhodnutia 9767/17

               PRÍLOHA I

               Pozícia, ktorá sa má zaujať v mene Únie na zasadnutí zmluvných strán Dohody o rybolove v južnom Indickom oceáne (SIOFA)

               1.ZÁSADY

               V rámci SIOFA Únia:

               a) koná v súlade s cieľmi a zásadami, ktoré sleduje v rámci spoločnej rybárskej politiky (SRP), najmä prostredníctvom prístupu predbežnej opatrnosti a v súlade s cieľmi súvisiacimi s dosiahnutím maximálneho udržateľného výnosu podľa článku 2 ods. 2 nariadenia (EÚ) č. 1380/2013, aby tak podporila vykonávanie ekosystémového prístupu k riadeniu rybárstva a v maximálnej možnej miere zamedzila nechceným úlovkom a znížila ich počet, postupne eliminovala odhadzovanie úlovkov a  minimalizovala vplyv rybolovných činností na morské ekosystémy a ich biotopy, a zároveň zabezpečila prostredníctvom podpory rentabilného a  konkurencieschopného sektora rybárstva Únie primeranú životnú úroveň osobám závislým od rybolovných činností a zohľadnila záujmy spotrebiteľov;

               b) vyvíja snahu o primerané zapojenie zainteresovaných strán do fázy prípravy opatrení SIOFA a zabezpečuje, aby opatrenia prijaté v rámci SIOFA boli v súlade s dohodou SIOFA;

               c) zabezpečuje, aby opatrenia prijaté v rámci SIOFA boli v súlade s medzinárodným právom, a to najmä s ustanoveniami Dohovoru OSN o morskom práve (1982), Dohody OSN o ochrane a využívaní transzonálnych populácií rýb a populácií rýb migrujúcich na veľké vzdialenosti (1995), Dohody o podporovaní dodržiavania medzinárodných ochranných a riadiacich opatrení rybárskymi plavidlami na šírom mori (1993) a Dohody Organizácie OSN pre výživu a poľnohospodárstvo o opatreniach prístavných štátov (2009);

               d) podporuje pozície, ktoré zodpovedajú najlepšej praxi regionálnych organizácií pre riadenie rybárstva (RFMO) v rovnakej oblasti;

               e) vyvíja úsilie o dosiahnutie synergie s politikou, ktorú sama presadzuje v rámci bilaterálnych vzťahov s tretími krajinami v oblasti rybárstva, a zabezpečuje súdržnosť s ostatnými svojimi politikami, najmä v oblasti vonkajších vzťahov, zamestnania, životného prostredia, obchodu, rozvoja a výskumu a inovácie;

               f)zabezpečuje dodržiavanie medzinárodných záväzkov Únie;

               g) koná v súlade so závermi Rady z 19. marca 2012 k oznámeniu Komisie o vonkajšom rozmere spoločnej rybárskej politiky
                  1
               ;

               h) vyvíja úsilie o vytvorenie rovnakých podmienok pre flotilu Únie v rámci oblasti dohody SIOFA, ktoré vychádzajú z rovnakých zásad a noriem, aké platia podľa práva Únie, a podporuje jednotné vykonávanie uvedených zásad a noriem;

               i) koná v súlade so spoločným oznámením vysokej predstaviteľky Únie pre zahraničné veci a bezpečnostnú politiku a Európskej komisie s názvom Medzinárodná správa oceánov: program pre budúcnosť našich oceánov
                  2
               , ako aj závermi Rady k uvedenému spoločnému oznámeniu
                  3
               , propaguje opatrenia na podporu a zvýšenie účinnosti opatrení SIOFA a v relevantných prípadoch zlepšuje jej správu a výsledky (najmä pokiaľ ide o vedu, dodržiavanie pravidiel, transparentnosť a rozhodovací proces), čo má prispieť ku všetkým aspektom udržateľného využívania oceánov;

               j) podporuje koordináciu medzi RFMO a regionálnymi morskými dohovormi a  v  relevantných prípadoch aj spoluprácu s medzinárodnými organizáciami v rámci ich mandátu;

               k)podporuje mechanizmy spolupráce medzi RFMO, ktoré nie sú zamerané na tuniaky, podobné mechanizmom, ako je tzv. kóbsky proces v prípade RFMO zameraných na tuniaky.

               2.SMEROVANIE ÚSILIA

               Únia vyvíja v relevantných prípadoch úsilie o podporu SIOFA pri prijímaní týchto opatrení:

               a) opatrenia na ochranu a riadenie rybolovných zdrojov v oblasti dohody, ktoré vychádzajú z najlepších dostupných vedeckých odporúčaní, vrátane celkového povoleného výlovu (TAC) a kvót, regulácie rybolovného úsilia alebo rybolovnej kapacity pre živé morské biologické zdroje v kompetencii SIOFA, ktorými sa najneskôr do roku 2020 dosiahne alebo udrží miera využívania na úrovni maximálneho udržateľného výnosu. V prípade potreby možno uvažovať o prijatí špecifických opatrení zameraných na nadmerne lovené populácie, aby sa dosiahla rovnováha medzi rybolovným tlakom a dostupnými rybolovnými možnosťami;

               b) opatrenia na zabraňovanie nezákonným, nenahláseným a neregulovaným (NNN) rybolovným činnostiam, na odrádzanie od nich a ich odstránenie v oblasti dohody SIOFA vrátane zaraďovania príslušných plavidiel do zoznamu plavidiel vykonávajúcich NNN rybolov;

               c) opatrenia na monitorovanie, kontrolu a dohľad v oblasti dohody SIOFA s cieľom zabezpečiť účinnú kontrolu a súlad s opatreniami prijatými v rámci SIOFA;

               d) opatrenia, ktorých cieľom je minimalizovať negatívny vplyv rybolovných činností na morskú biodiverzitu a morské ekosystémy a ich biotopy, vrátane opatrení na zníženie znečisťovania mora a prevenciu odhadzovania plastov do mora a zníženie vplyvu plastov v mori na morskú biodiverzitu a ekosystémy, opatrenia na ochranu citlivých morských ekosystémov v oblasti dohody SIOFA v súlade s dohodou SIOFA a  Medzinárodnými usmerneniami FAO na riadenie hlbokomorského rybolovu na šírom mori a opatrenia na prevenciu a maximálne možné zníženie nechcených úlovkov vrátane obzvlášť zraniteľných morských druhov a na postupnú elimináciu odhadzovania úlovkov;

               e)opatrenia na zníženie vplyvu opusteného, strateného alebo inak vyradeného rybárskeho výstroja (ALDFG) v oceáne a uľahčenie vyhľadávania a výlovu takéhoto výstroja;

               f) opatrenia, ktoré sú zamerané na zákaz rybolovu zacieleného výlučne na získavanie žraločích plutiev a ktoré požadujú, aby boli všetky žraloky vylodené so všetkými plutvami neoddelenými od tela;

               g)v náležitých prípadoch spoločný postup s ostatnými RFMO, a to najmä s tými RFMO, ktoré sa podieľajú na riadení rybolovu v rovnakej oblasti;

               h) v náležitých prípadoch a v miere, ktorú umožňujú relevantné ustanovujúce dokumenty, odporúčania na podporu vykonávania Dohovoru Medzinárodnej organizácie práce o práci v odvetví rybolovu (ILO);

               i) ďalšie technické opatrenia na základe odporúčaní pomocných orgánov a pracovných skupín SIOFA.

               PRÍLOHA II

               Každoročná špecifikácia pozície Únie, ktorá sa má zaujať

               na zasadnutiach zmluvných strán Dohody o rybolove v južnom Indickom oceáne

               Pred každým zasadnutím MOP (Meeting of Parties, zasadnutie zmluvných strán) sa v prípade, že tento orgán je vyzvaný prijať rozhodnutia s právnymi účinkami pre Úniu, podniknú kroky potrebné na to, aby sa v pozícii, ktorá sa má vyjadriť v mene Únie, zohľadnili najnovšie vedecké a iné relevantné informácie predložené Komisii v súlade so zásadami a smerovaním úsilia stanovenými v prílohe I.

               Na tento účel a na základe daných informácií Komisia predloží Rade alebo jej prípravným orgánom na diskusiu a schválenie konkrétnych aspektov navrhovanej špecifikácie pozície Únie písomný dokument, v ktorom uvedie informácie o navrhovanej špecifikácii pozície Únie, a to v dostatočnom predstihu pred každým zasadnutím MOP SIOFA.

               Ak v priebehu zasadnutia zmluvných strán, a to ani priamo na mieste, nemožno dosiahnuť dohodu o tom, aby sa v pozícii Únie zohľadnili nové prvky, záležitosť sa postúpi Rade alebo jej prípravným orgánom.

                     (1)

                        7087/12 REV 1 ADD 1 COR 1.

                     (2)

                        JOIN(2016) 49 final z 10.11.2016.

                     (3)

                        7348/1/17 REV 1 z 24.3.2017.


               EURÓPSKA KOMISIA
            V Bruseli14. 5. 2019
            COM(2019) 229 final
            2019/0110(NLE)
            Návrh
            ROZHODNUTIE RADY
            o pozícii, ktorá sa má zaujať v mene Európskej únie v rámci Medzinárodného partnerstva pre spoluprácu v oblasti energetickej efektívnosti (IPEEC) vzhľadom na predĺženie platnosti referenčného rámca IPEEC na obdobie od 24. mája do 31. decembra 2019

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia, ktorým sa určuje pozícia, ktorá sa má zaujať v mene Únie na pôde politického výboru Medzinárodného partnerstva pre spoluprácu v oblasti energetickej efektívnosti (IPEEC) v spojení s plánovaným prijatím predĺženia platnosti referenčného rámca Medzinárodného partnerstva pre spoluprácu v oblasti energetickej efektívnosti na obdobie od 24. mája do 31. decembra 2019.

               2.Kontext návrhu

               2.1.Medzinárodné partnerstvo pre spoluprácu v oblasti energetickej efektívnosti

               Na podnet Európskej komisie v júni 2008 sa členovia G8, Čína, India a Južná Kórea a Komisia rozhodli založiť Medzinárodné partnerstvo pre spoluprácu v oblasti energetickej efektívnosti (IPEEC), ktoré má uľahčovať opatrenia vedúce k vysokému nárastu energetickej efektívnosti. IPEEC poskytuje fórum pre diskusie, konzultácie a výmenu informácií. V uplynulých rokoch zohrávalo významnú úlohu pri zabezpečovaní celkovej koordinácie a podporovaní spolupráce v rámci programu G20 zameraného na energetickú efektívnosť. IPEEC je otvorené pre ostatné krajiny a medzivládne organizácie.

               Dvanásť štátov vrátane štyroch členských štátov Európskej únie podpísalo 24. mája 2009 v Ríme Referenčný rámec Medzinárodného partnerstva pre spoluprácu v oblasti energetickej efektívnosti (ďalej len „referenčný rámec“) na desaťročné obdobie (do 24. mája 2019).

               V článku 4.2 referenčného rámca sa stanovuje, že IPPEC je otvorený pre medzivládne organizácie a členstvo je podmienené podpísaním daného referenčného rámca. Únia ho preto podpísala a uzavrela rozhodnutím Rady 2009/954/ES
                  1
               .

               Referenčný rámec obsahuje opis činností spolupráce IPEEC, stanovuje sa ňom organizácia partnerstva, vymedzujú kritériá pre potenciálnych nových členov a obsahuje všeobecné ustanovenia týkajúce sa okrem iného financovania partnerstva a práv duševného vlastníctva.

               Únia a jej členské štáty majú právomoci v oblastiach zahrnutých v referenčnom rámci. Preto treba v súlade s ich právomocami, a predovšetkým vzhľadom na otázky životného prostredia a energetiky zaujať jednotné pozície.

               Partnerstvo IPEEC riadi sekretariát, ktorý organizuje zasadnutia jeho politického výboru a výkonného výboru. Ďalej sekretariát poskytuje podporu existujúcim pracovným skupinám a zabezpečuje komunikáciu medzi členmi IPPEC a širšou komunitou zaoberajúcou sa energetickou politikou.

               Referenčný rámec je podľa jeho bodu 7.1 platný na desaťročné obdobie, a to do 24. mája 2019, pokiaľ členovia jeho platnosť nepredĺžia alebo neprerušia.

               Sekretariát sa nachádza v priestoroch

                  Medzinárodnej agentúry pre energiu

                (IEA), v Paríži vo Francúzsku. Dvanásť štátov vrátane štyroch členských štátov Európskej Únie podpísalo 24. mája a 22. júna 2009 v Ríme Memorandum týkajúce sa Medzinárodnej agentúry pre energiu ako hostiteľskej organizácie sekretariátu IPEEC (ďalej len „memorandum“). IEA memorandum podpísala 18. júna 2009 a Únia ho takisto podpísala a uzavrela rozhodnutím Rady 2009/954/ES
                  2
               .

               Memorandum obsahuje opis všeobecných zásad týkajúcich sa organizácie sekretariátu a ustanovenia týkajúce sa personálneho obsadenia sekretariátu a náboru pracovníkov, ako aj otázok financovania a rozpočtových postupov. Európska Únia partnerstvu IPPEC uhrádza príspevky na jeho administratívne výdavky.

               Podľa bodu 17 memoranda „IEA alebo výkonný výbor [IPEEC] môžu toto memorandum kedykoľvek ukončiť. V takom prípade by si obe strany mali najneskôr dvanásť mesiacov pred ukončením poskytnúť písomné oznámenie.“ Na základe tohto bodu sa usudzuje, že memorandum bolo uzavreté na neurčitý čas.

               2.2.Politický výbor IPEEC

               Politický výbor, ktorému v súčasnosti predsedá Európska komisia, spravuje celkový rámec IPEEC a jeho politické iniciatívy a hodnotí pokrok v práci IPEEC v kontexte širších strategických priorít. Politický výbor tvoria zástupcovia každého člena na vysokej úrovni.

               Okrem neho existuje aj výkonný výbor, ktorému v súčasnosti predsedá Kanada, tvoria ho zástupcovia každého člena na strednej úrovni a prijíma návrhy členských krajín a skúma žiadosti o členstvo. Takisto vypracúva návrhy pre pracovné skupiny, monitoruje pokrok pracovných skupín, schvaľuje ročný pracovný program a rozpočet a poskytuje usmernenie pre sekretariát IPEEC.

               Podľa bodu 3.4 referenčného rámca by politický výbor a výkonný výbor mali prijímať rozhodnutia na základe konsenzu, okrem prípadov, v ktorých sa stanovuje inak.

               Sekretariát IPEEC zastáva pozíciu, že politický výbor ako plenárny orgán, ktorý tvoria zástupcovia každého člena IPEEC na vysokej úrovni, má právomoc predĺžiť platnosť referenčného rámca IPEEC.

               2.3.Pripravovaný akt politického výboru

               Členovia IPEEC na 16. zasadnutí politického výboru 21. februára 2019 prijali rozhodnutie, ktorým sa predĺžila platnosť referenčného rámca IPEEC do 31. decembra 2019 bez toho, aby tým bola dotknutá pozícia Únie, ktorú má ešte vyjadriť na základe postupu podľa článku 218 ods. 9 ZFEÚ.

               Sekretariát IPEEC navrhol krátkodobé predĺženie platnosti referenčného rámca s úmyslom zabrániť náhlemu ukončeniu činností IPEEC 24. mája 2019, keď uplynie desaťročné obdobie platnosti stanovené v referenčnom rámci.

               V roku 2017 nemecké predsedníctvo G20 s cieľom „posilniť medzinárodnú spoluprácu v oblasti energetickej efektívnosti, zabrániť duplikovaniu pracovných okruhov medzi medzinárodnými organizáciami zaoberajúcimi sa energetickou efektívnosťou a vytvoriť príležitosti pre efektívnejšie využívanie zdrojov, pri ktorých sa vplyv spolupráce výraznejšie prejaví“ navrhlo preskúmať možnosť vytvoriť stredisko pre energetickú efektívnosť („HUB“, ďalej len stredisko). Výsledkom intenzívnych rokovaní bol návrh zriadiť takéto stredisko v rámci IEA, čím by sa dosiahli synergie medzi IPEEC a IEA a zabezpečilo pokračovanie práce IPEEC po tom, ako 24. mája 2019 uplynie platnosť jeho referenčného rámca.

               Riadiaca rada IEA 20. februára 2019 schválila zriadenie strediska energetickej efektívnosti ako mimoriadnu činnosť podľa článku 65 Dohody o Medzinárodnom energetickom programe na počiatočné obdobie piatich rokov. Ďalej sa dohodla, že ak sa členovia IPEEC rozhodnú predĺžiť platnosť referenčného rámca IPEEC, IEA bude naďalej hostiteľskou organizáciou sekretariátu IPEEC do 31. decembra 2019, za predpokladu, že do 23. mája 2019 budú zabezpečené primerané finančné prostriedky a záväzky potrebné na potrebné na pokrytie nákladov predĺženého obdobia platnosti.

               V tejto súvislosti by sa predĺžením platnosti referenčného rámca IPEEC poskytol dodatočný čas na prediskutovanie premeny IPEEC na nové stredisko pre energetickú efektívnosť a rozhodnutie o nej.

               Z prevádzkového hľadiska sa pri predĺžení platnosti do 31. decembra 2019 počíta s tým, že IPEEC bude pokračovať vo vykonávaní svojho pracovného programu a svojim členom naďalej poskytovať základné služby. Znamená to napríklad prácu zameranú na energetickú efektívnosť v rámci G20, ktorá tento rok bude zahŕňať podujatia naplánované po ukončení aktuálneho mandátu IPEEC (teda po 24. máji). Dostupnosť finančných prostriedkov na pokrytie činností počas predĺženého obdobia platnosti je takisto aspekt, ktorý sa berie do úvahy, keďže sekretariát IPEEC v súčasnosti prijíma príspevky za celý kalendárny rok 2019.

               Platba sa uhradí za rok 2019, pričom prostriedky sa použijú na zabezpečenie fungovania sekretariátu IPEEC do konca roka 2019. Prípadný zostatok sa využije na podporu činností nástupcu IPEEC. Ak sa do konca roka 2019 nerozvinie žiadna medzinárodná spolupráca v súvislosti s IPEEC alebo jeho nástupcom, finančné prostriedky sa vrátia v súlade s postupmi IEA.

               Pripravované rozhodnutie bude záväzné pre zmluvné strany v súlade s bodom 7.1 dohody.

               3.Pozícia, ktorá sa má zaujať v mene Únie

               Vzhľadom na dôvody vysvetlené v predchádzajúcej časti členovia IPEE 21. februára na 16. zasadnutí politického výboru bez toho, aby tým bolo dotknutá pozícia, ktorú má Únia ešte vyjadriť v súlade s postupom podľa článku 218 ods. 9 ZFEÚ, a s výhradou predmetnej pozície rozhodli takto:

               ·schvaľujú predĺženie platnosti referenčného rámca Medzinárodného partnerstva pre spoluprácu v oblasti energetickej efektívnosti na obdobie od 24. mája do 31. decembra 2019,

               ·vítajú rozhodnutie Riadiacej rady IEA naďalej byť hostiteľskou organizáciu sekretariátu IPEEC do 31. decembra 2019 na základe memoranda,

               ·nariaďujú sekretariátu IPEEC, aby zabezpečil administratívnu kontinuitu IPEEC počas predĺženého obdobia platnosti vrátane spolupráce s IEA s cieľom predĺžiť zmluvy zamestnancov a pripraviť revidovaný pracovný program a rozpočet na rok 2019 na schválenie na ďalšom zasadnutí výkonného výboru 28. – 29. marca 2019,

               ·vyzývajú členov, aby vynaložili maximálne úsilie a uhradili svoj dobrovoľný príspevok za rok 2019 a najneskôr do 22. mája 2019 postúpili formulár úhrady príspevku. Zámer predložiť takéto formuláre by sa mal sekretariátu oznámiť do zasadnutia výkonného výboru 28. – 29. marca,

               ·vítajú rozhodnutie Riadiacej rady IEA byť hostiteľskou organizáciu sekretariátu strediska pre energetickú efektívnosť a uznávajú súvisiaci obežník postúpený členom politického výboru,

               ·uznávajú, že stredisko pre energetickú efektívnosť nebude novým subjektom ani inštitúciou, ale formou, pomocou ktorej sa práca IPEEC premení na nový a silnejší nástroj celosvetovej spolupráce v oblasti energetickej efektívnosti, a nariaďujú sekretariátu IPEEC, aby spolupracoval s IEA a zainteresovanými členmi na zriadení a sprevádzkovaní strediska,

               ·požadujú od predsedu a podpredsedov politického výboru, aby spolu s inými zainteresovaným krajinami spolupracovali so sekretariátmi IPEEC a IEA s cieľom v priebehu roka dokončiť proces zriaďovania strediska pre energetickú efektívnosť a

               ·podporujú pokračujúcu a bezproblémovú administratívnu premenu IPEEC na stredisko, predovšetkým vzhľadom na presun pracovných skupín, finančných prostriedkov a zamestnancov sekretariátu IPEEC.

               Navrhuje sa, aby Únia vyjadrila súhlas s týmto rozhodnutím.

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom EÚ“
                  3
               .

               4.1.2.Uplatnenie na tento prípad

               IPEEC je orgán zriadený dohodou, konkrétne Referenčným rámcom Medzinárodného partnerstva pre spoluprácu v oblasti energetickej efektívnosti (ďalej len „referenčný rámec“).

               Akt, ktorý má IPEEC prijať, predstavuje akt s právnymi účinkami. Pripravovaný akt bude podľa medzinárodného práva záväzný v súlade s bodom 7.1 referenčného rámca, pretože sa ním predlžuje čas platnosti záväzkov, ktoré členovia IPEEC prijali pri uzatvorení pôvodného referenčného rámca.

               Pripravovaným aktom sa nedopĺňa ani nemení inštitucionálny rámec dohody; inštitucionálny rámec vytvorený referenčným rámcom zostáva nezmenený.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka sú len vedľajšie, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo hlavná alebo prevažujúca zložka.

               4.2.2.Uplatnenie na tento prípad

               Hlavný cieľ a obsah pripravovaného aktu sa týka podpory energetickej efektívnosti v oblasti energetiky.

               Hmotnoprávnym základom navrhovaného rozhodnutia je preto článok 194 ods. 2 ZFEÚ.[Please use abbreviations consistently throughout the text]

               4.3.Záver

               Právnym základom navrhovaného rozhodnutia by mal byť článok 194 ods. 2 v spojení s článkom 218 ods. 9 ZFEÚ.

               2019/0110 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie v rámci Medzinárodného partnerstva pre spoluprácu v oblasti energetickej efektívnosti (IPEEC) vzhľadom na predĺženie platnosti referenčného rámca IPEEC na obdobie od 24. mája do 31. decembra 2019

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 194 ods. 2 v spojení s článkom 218 ods. 9,

               so zreteľom na návrh Európskej komisie,

               keďže:

               (1)Referenčný rámec Medzinárodného partnerstva pre spoluprácu v oblasti energetickej efektívnosti (IPEEC) (ďalej len „dohoda“) uzavrela Únia rozhodnutím Rady 2009/954/ES
                  4
                a dátumom začiatku jeho platnosti bol 24. máj 2009.

               (2)Členovia IPEEC môžu podľa bodu 7.1 dohody rozhodnúť o predĺžení jej platnosti. Politický výbor ako plenárny orgán IPEEC, ktorý tvoria zástupcovia všetkých jeho členov na vysokej úrovni a ktorému bola zverená úloha spravovať celkový rámec a politiky IPEEC, je vhodným orgánom, na pôde ktorého členovia IPEEC môžu rozhodnúť o predĺžení platnosti dohody.

               (3)Členovia IPEEC, s výnimkou Únie, na zasadnutí politického výboru 21. februára 2019 súhlasili s predĺžením platnosti referenčného rámca na obdobie od 24. mája do 31. decembra 2019.

               (4)Je vhodné určiť pozíciu vzhľadom na predĺženie platnosti referenčného rámca IPEEC, ktorá sa má zaujať v mene Únie, pretože predĺženie platnosti referenčného rámca by bolo pre Úniu záväzné.

               (5)Členovia IPEEC zvažujú možnosť skombinovať súčasné činnosti IPEEC s činnosťami Medzinárodnej agentúry pre energiu (IEA) v oblasti energetickej efektívnosti, a vytvoriť tak stredisko pre energetickú efektívnosť v záujme dosiahnutia synergií v tejto oblasti. Účelom krátkodobého predĺženia platnosti referenčného rámca IPEEC ako prechodného opatrenia je poskytnúť dostatočný čas na vytvorenie strediska pre energetickú efektívnosť a zároveň zabezpečiť pokračovanie činností IPEEC a ich presunu, bez prerušenia, na nové stredisko pre energetickú efektívnosť.

               (6)Z prevádzkového hľadiska sa pri predĺžení platnosti do 31. decembra 2019 počíta s tým, že IPEEC bude pokračovať vo vykonávaní svojho pracovného programu a svojim členom bude naďalej poskytovať základné služby. To zahŕňa prácu zameranú na energetickú efektívnosť v rámci G20, ktorá tento rok bude obsahovať podujatia naplánované po ukončení aktuálneho mandátu IPEEC (teda po 24. máji 2019). Dostupnosť finančných prostriedkov na pokrytie činností počas predĺženého obdobia platnosti je takisto aspekt, ktorý sa berie do úvahy, keďže sekretariát IPEEC v súčasnosti prijíma príspevky za celý kalendárny rok 2019 a činnosti, zostávajúci personál a prípadné zdroje by sa mohli presunúť na nové stredisko pre energetickú efektívnosť.

               (7)Krátkodobé predĺženie platnosti referenčného rámca IPEEC je teda dôležitým krokom s cieľom predísť náhlemu ukončeniu činností IPEEC 24. mája 2019. V súlade s bodom 3.4 referenčného rámca sa konečné rozhodnutie o predĺžení platnosti musí prijať konsenzom členov IPEEC a na rozhodnutie Rady o pozícii Únie sa po zasadnutí politického výboru 21. februára 2019 ešte čaká,

               PRIJALA TOTO ROZHODNUTIE:

               Článok 1

               Pozícia, ktorá sa má zaujať v mene Únie:

               1.schváliť predĺženie platnosti referenčného rámca IPEEC na obdobie od 24. mája do 31. decembra 2019;

               2.súhlasiť s rozhodnutím Riadiacej rady IEA naďalej byť hostiteľskou organizáciu sekretariátu IPEEC do 31. decembra 2019 na základe memoranda o fungovaní IEA ako hostiteľskej organizácie sekretariátu IPEEC;

               3.podporiť administratívnu premenu IPEEC na nové stredisko pre energetickú efektívnosť, predovšetkým vzhľadom na presun pracovných skupín, finančných prostriedkov a zamestnancov sekretariátu IPEEC.

               Článok 2

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Rozhodnutie Rady 2009/954/ES z 30. novembra 2009 o podpísaní Referenčného rámca Medzinárodného partnerstva pre spoluprácu v oblasti energetickej efektívnosti (IPEEC) a Memoranda týkajúceho sa Medzinárodnej energetickej agentúry ako hostiteľskej organizácie sekretariátu Medzinárodného partnerstva pre spoluprácu v oblasti energetickej efektívnosti Európskym spoločenstvom (Ú. v. EÚ L 330, 16.12.2009, s. 37).

                     (2)

                        Rozhodnutie Rady 2009/954/ES z 30. novembra 2009 (Ú. v. EÚ L 330, 16.12.2009, s. 37 – 47).

                     (3)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body 61 až 64.

                     (4)

                        Rozhodnutie Rady 2009/954/ES z 30. novembra 2009 o podpísaní Referenčného rámca Medzinárodného partnerstva pre spoluprácu v oblasti energetickej efektívnosti (IPEEC) a Memoranda týkajúceho sa Medzinárodnej energetickej agentúry ako hostiteľskej organizácie sekretariátu Medzinárodného partnerstva pre spoluprácu v oblasti energetickej efektívnosti Európskym spoločenstvom (Ú. v. EÚ L 330, 16.12.2009, s. 37).